Xurxo Alonso

Xurxo Alonso García, nado en Buenos Aires o 17 de maio de 1956, é un pintor e escritor galego.

 Traxectoria 
Aínda que nado en Suramérica é galego por ascendencia familiar e porque desde os oito anos reside en Vilagarcía de Arousa. Inicialmente segue outros camiños xa que consegue a licenciatura en Bioloxía pola Universidade de Santiago de Compostela, se ben a súa paixón pola pintura imponse. Empezou o oficio na Escola de Artes Mestre Mateo de Santiago de Compostela e continuou nos talleres de arte actual de Madrid, cerca de pintores tan singulares como Guinovart e Alcorlo; en Donostia, con Bonifacio Alonso e novamente en Madrid con McLean. Recibiu unha bolsa da Deputación de Pontevedra na IX Bienal Internacional de Arte e da Fundación Rodríguez Acosta de Granada.

As súas primeiras exposicións tiveron lugar en 1983 na súa cidade natal. As individuais repártense por toda Galiza, España e México, participando en numerosas colectivas, nalgunhas das cales obtivo importantes premios, desde o II Certame de artistas noveis, en Vigo, en 1983, a outros en diferentes cidades de Galiza e de España. Posúen obras súas no Centro Galego de Arte Contemporánea, en Santiago de Compostela, os museos de Burgos, Sada etc, así como deputacións e concellos de moitas cidades españolas.

Xurxo Alonso é, fundamentalmente un paisaxista, de condición intensamente abstractiva e modos que se inician no construtivismo conceptual, que ás veces o emparentan con Molezún ou con Jorge Castillo. A xeografía urbana de Nova York tivo na súa pintura unha influencia considerable. Os volomes concisos, que o simplifica aínda máis, constitúen a referencia, en azuis, rosas, grises para unha expresión deliberadamente elemental. Ás veces emprega gamas neutras e as referencias dilúense ou perden para entregar unha mancha recia, de pincelada ancha, en negros e ocres nos que emerxe un azul moi lírico para insinuarnos a heteroxeneidade dunha megalópole e a vaga referencia dunha natureza de estrutura horizontal moi firme en amplos planos.

Adoita a asinar os seus lenzos coa sinatura XurXo ALoNso.

 Obra literaria 
 Poesía 
 Onde viven os saqueadores de naufraxios (2002). Espiral Maior.
 Cidades de area (2005). Espiral Maior.
 Breviario de Aldemunde (2005). Espiral Maior.
 Cartas da fronteira, 2017, Concello de Ourense.

 Oracións profanas (2019). Espiral Maior.

 Hora de penumbra (2020). Alvarellos. 56 páxs. ISBN 978-84-16460-92-2.

 As vaidosas agonías (2021). Vigo: Xerais. 80 páxs. ISBN 978-84-9121-935-4. ePub: ISBN 978-84-9121-971-2.
 Cartas de Conxo (O legado das Távora (2024). Alvarellos. 103 páxs. ISBN 978-84-18567-57-5. Historia en verso. 

 Obras colectivas 
 Tamén navegar, 2011, Toxosoutos.

 Premios literarios 
 Certame de poesía Francisco Añón no 1998.
 Premio Xohán de Requeixo no 1999.
 Premio de poesía Avelina Valladares no Concello da Estrada no 2000, por Dime, Alexandría.
 Premio de poesía Feliciano Rolán no 2001.
 Premio de poesía Johán Carballeira no 2001, por Onde viven os saqueadores de naufraxios.
 Premio de poesía Fermín Bouza Brey no 2003 por Cidades de area.
 Premio de poesía Concello de Carral no 2004 por Breviario de Aldemunde.
 Premio de poesía Cidade de Ourense no 2016, por Cartas da fronteira.
 III Premio de poesía Xosé María Díaz Castro no 2018, por Oracións profanas."Oracións profanas", del artista Xurxo Alonso, recibe el premio de poesía Xosé M. Díaz Castro
 Premio de poesía Concello de Carral no 2019 por En luz escrita.

 Certame de poesía Torre de Caldaloba no 2019 por Hora de penumbra.

 IX Premio de poesía Manuel Lueiro Rey no 2021 por As vaidosas agonías.

 XXII Premio de poesía Avelina Valladares por No interior do vento.
 Segundo premio no X Premio de poesía Manuel Leiras Pulpeiro en 2021 por O mapa do pintor.
 Gañador do XI Premio de poesía Manuel Leiras Pulpeiro en 2022 por O Outro Lado.
 2023: Primeiro premio no 49º Certame Literario de Poesía do Concello de Vilalba pola súa obra Cartas de Conxo (O legado das Távora).

 Notas 

 Véxase tamén 
 Bibliografía 

 Xurxo Alonso: Catálogo. Vigo, Galería Saira, 1992.
 Sobrino Manzanares, M.ª Luisa: El lenguaje silencioso de los objetos. Vigo, Galería Alameda, 1995.
 Coincidencias. Santiago, Xunta de Galicia, 1994.

 Ligazóns externas 

Categoría:Pintores de Galicia do século XX
Categoría:Escritores de Galicia en lingua galega
Categoría:Pintores de Galicia do século XXI
Categoría:Poetas de Galicia
Categoría:Nados en 1956
Categoría:Alumnos da Universidade de Santiago de Compostela
Categoría:Personalidades de Galicia sen imaxes
Categoría:Nados na diáspora galega